ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ 3 ມີນານີ້, ຫ້ອງການຖະແຫຼງຂ່າວຂອງລັດຖະບານຈີນໄດ້ເຜີຍແຜ່ປື້ມປົກຂາວ “ການພັດທະນາວຽກງານກິລາແລະຮັບປະກັນສິດຂອງຄົນພິການຈີນ”.
ປື້ມປົກຂາວດັ່ງກ່າວໄດ້ລະບຸບວ່າ: ນັບແຕ່ ສປ ຈີນໄດ້ຮັບການສະຖາປະນາຂຶ້ນເປັນຕົ້ນມາ, ຄຽງຄູ່ກັບການພັດທະນາວຽກງານຄົນພິການ, ກິລາຄົນພິການກໍໄດ້ຮັບການຂະຫຍາຍຕົວຢ່າງບໍ່ຢຸດຢັ້ງ ເຊິ່ງໄດ້ບຸກເບີກເສັ້ນທາງການພັດທະນາກິລາຄົນພິການທີ່ມີສີສັນພິເສດຂອງຈີນ ແລະສອດຄ່ອງກັບກະແສຂອງຍຸກສະໄໝຢ່າງສຳເລັດຜົນ. ນັບແຕ່ກອງປະຊຸມໃຫຍ່ຂອງພັກກອມມູນິດຈີນຄັ້ງທີ 18 ເປັນຕົ້ນມາ, ວຽກງານກິລາຄົນພິການຈີນໄດ້ຮັບຜົນສຳເລັດເປັນຄັ້ງປະຫວັດສາດ.
ປື້ມປົກຂ່າວໄດ້ເນັ້ນໜັກວ່າ: ຈີນໄດ້ຖືເອົາກິລາການອອກກຳລັງກາຍເພື່ອຟື້ນຟູສຸຂະພາບຂອງຄົນພິການ ເປັນພາກສ່ວນໜຶ່ງທີ່ສຳຄັນໃນການປະຕິບັດຍຸດທະສາດກ່ຽວກັບການອອກກຳລັງກາຍທົ່ວປວງຊົນ, ປະເທດຈີນທີ່ມີສຸຂະພາບແຂງແຮງ ແລະການສ້າງປະເທດຈີນໃຫ້ເປັນປະເທດທີ່ເຂັ້ມແຂງດ້ານກິລາ. ຈີນໄດ້ເຂົ້າຮ່ວມວຽກງານກິລາຄົນພິການສາກົນຢ່າງຮອບດ້ານ, ໄດ້ເພີ່ມທະວີການແລກປ່ຽນແລະການຮ່ວມມືກັບປະເທດອື່ນໆແລະອົງການຈັດຕັ້ງຄົນພິການສາກົນ, ໄດ້ເພີ່ມທະວີມິດຕະພາບລະຫວ່າງປະຊາຊົນ ເຊິ່ງລວມທັງຄົນພິການຂອງບັນດາປະເທດ.
ປື້ມປົກຂາວຍັງຊີ້ອອກວ່າ: ກິລາຄົນພິການໄດ້ສະທ້ອນໃຫ້ເຫັນເຖິງຄວາມກ້າວໜ້າໃນການພັດທະນາວຽກງານສິດທິມະນຸດຂອງຈີນຢ່າງມີຊີວິດຊີວາ, ໄດ້ເສີມຂະຫຍາຍຄ່ານິຍົມຮ່ວມຂອງມະນຸດ, ໄດ້ຊຸກຍູ້ການໄປມາຫາສູ່ກັນ, ຄວາມເຂົ້າໃຈເຊິ່ງກັນແລະກັນແລະການສ້າງມິດຕະພາບລະຫວ່າງປະຊາຊົນບັນດາປະເທດ, ໄດ້ປະກອບສ່ວນສະຕິປັນຍາຂອງຈີນ ເພື່ອສ້າງລະບຽບຄຸ້ມຄອງສິດທິມະນຸດທົ່ວໂລກທີ່ສະເໝີພາບ, ຍຸດຕິທຳ ແລະສົມເຫດສົມຜົນ ກວມລວມ ແລະປົກປັກຮັກສາການພັດທະນາແລະສັນຕິພາບຂອງໂລກ.